Blaze7451/Wiki-th-20250601 huggingface dataset:
โกงกางใบใหญ่

โกงกางใบใหญ่ในญี่ปุ่น
โกงกางใบใหญ่ (Rhizophora mucronata) เป็นไม้ยืนต้นในวงศ์ Rhizophoraceae เปลือกลำต้นสีเทาเข้มถึงดำ แตกเป็นร่อง รอบ ๆ โคนต้นมีรากค้ำยันเพื่อพยุงลำต้นให้แข็งแรง สามารถดำรงต้นได้ในดินโคลน ใบเดี่ยว ไม่ผลัดใบ เรียงเป็นคู่ตรงข้าม ใบสีเขียวอ่อนมีจุดดำที่ก้านใบ ใบเกล็ดสีแดง หุ้มยอดอ่อน ดอกเป็นดอกช่อ ออกที่ง่ามใบ กลีบเลี้ยงสีเหลืองอ่อน มี 4 กลีบ กลีบดอกสีขาว 4 กลีบ มีกลิ่นหอม ผลเดี่ยว ทรงคล้ายลูกข่าง สีน้ำตาล ผิวของผลหยาบสาก ผลงอกตั้งแต่อยู่บนต้น เป็นฝักตรงสีเขียวอ่อน ส่วนที่ติดกับขั้วมีกลีบเลี้ยง 
พบในป่าชายเลน เป็นไม้ใช้ก่อสร้าง เผาถ่าน น้ำจากเปลือกใช้ล้างแผลและดื่มแก้ท้องร่วง

**อ้างอิง**
มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม
หมวดหมู่:สมุนไพร
หมวดหมู่:วงศ์โกงกาง
หมวดหมู่:ไม้ที่ใช้ในการก่อสร้าง
วงศ์โกงกาง

วงศ์โกงกาง หรือ Rhizophoraceae เป็นวงศ์ของพืชมีดอกเขตร้อน ส่วนใหญ่เป็นไม้ในป่าชายเลน พบทั้งสิ้น 149 สปีชีส์ มี 16 สกุล มักเป็นพืชพื้นเมืองในโลกเก่า ส่วนใหญ่เป็นพืชมีเนื้อไม้ มีดอก และมีกลีบดอก 5 กลีบ ปัจจุบันอยู่ในอันดับ Malpighiales แต่ใน Cronquist systemจะอยู่ในอันดับ Rhizophorales

**การใช้ประโยชน์**
บางชนิดใช้ไม้ในการก่อสร้างหรือตอกเสาเข็ม พบส่วนผสมของแทนนินในเปลือกไม้

**อ้างอิง ==
โกงกางบก

โกงกางบก ( Pouteria obovata) ชื่ออื่น ๆ คือ ราไซ พังกาบก สันขวาน เป็นไม้ยืนต้นในวงศ์ Sapotaceae เปลือกต้นสีเทาแดง ทรงพุ่มเป็นทรงกรวย ใบเป็นใบเดี่ยว ไม่ผลัดใบ ผิวใบเรียบเป็นมัน สีเขียว ก้านใบสีน้ำตาลอมแดง ดอกเป็นดอกช่อกระจุก ออกตามง่ามใบ ฐานรองดอกรูปถ้วย ดอกขนาดเล็ก ผลเป็นผลเดี่ยว กลมรี มีขั้วเล็กน้อย ผิวเรียบ สีเขียวเป็นมัน กลีบเลี้ยงติดทนจนเป็นผล มีเมล็ดเดียว 
พบในป่าชายเลน ในบริเวณติดต่อกับป่าชายหาด เนื้อไม้แข็ง ใช้ทำเครื่องใช้ เช่น ด้ามจอบ ด้ามขวาน และใช้ทำเครื่องเรือน ชาวโอรังอัซลีในรัฐเปรัก ประเทศมาเลเซีย นำใบมาบดใช้พอกรักษาอาการปวดศีรษะ

**อ้างอิง**
 มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม
หมวดหมู่:วงศ์พิกุล
หมวดหมู่:พืชที่ใช้ทำของใช้
หมวดหมู่:ไม้ป่าชายเลน
หมวดหมู่:สมุนไพร
แคทะเล

แคทะเล  Dolichandrone spathacea เป็นไม้ยืนต้นในวงศ์ Bignoniaceae เปลือกแตกเป็นร่องเล็ก ใบเป็นใบประกอบแบบขนนก ผิวใบเรียบ ใบมัน ใบอ่อนออกสีเขียวอมแดง แก่แล้วเป็นสีเขียว ดอกเป็นดอกช่อ บานไม่พร้อมกัน ช่อดอกสั้น ดอกเป็นถ้วยปากแตรสีขาว ปลายกลีบดอกเป็นหยัก เกสรตัวผู้ 4 อัน ยาวไม่เท่ากัน ออกดอกตลอดปี ผลเดี่ยว ยาว ค่อนข้างแบน เมื่ออ่อนสีเขียวอมม่วง แก่เป็นสีน้ำตาลอมดำ แตกเป็น 2 ซีก ภายในมีเมล็ดมาก 

**การใช้ประโยชน์**
ใบใช้ทำยาพอกแผล บ้วนปาก เปลือกแก้ท้องอืด ท้องเฟ้อ เมล็ดแก้ปวดประสาท โรคชัก ดอกรับประทานได้ นำมาผัดหรือแกงส้ม

**อ้างอิง**
 มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม

**แหล่งข้อมูลอื่น**
 Dolichandrone spathaceafix-attempted=yes 
หมวดหมู่:พืชที่รับประทานได้
หมวดหมู่:สมุนไพร
หมวดหมู่:วงศ์แคหางค่าง
กาลคาอ์ยอ

กาลคาอ์ยอ (Gaalkacyo; جالكعيو; Gallacaio) เป็นเมืองในประเทศโซมาเลีย และเป็นเมืองหลวงและเมืองใหญ่ที่สุดของแคว้นมูดุก ซึ่งเป็นภูมิภาคตอนกลางของโซมาเลีย เมืองจะแบ่งออกเป็นสองโซนที่ส่วนหลักส่วนทางตอนเหนือควบคุมโดยรัฐพุนต์แลนด์ ในขณะที่ส่วนใต้จะถูกควบคุมโดยรัฐกัลมูดุก ในช่วงต้นเมืองถูกปกครองโดยสุลต่านแห่งโฮบโย และต่อมากลายเป็นส่วนหนึ่งของอิตาเลียนโซมาลีแลนด์ เมืองเติบโตขึ้นอย่างมากในช่วงไม่กี่ครั้งและทำหน้าที่เป็นศูนย์กลางการค้า เมืองนี้มีประชากรประมาณ 545,000 คน

หมวดหมู่:เมืองในประเทศโซมาเลีย
กระดาด

กระดาด
กระดาด ( Alocasia macrorrhizos) ชื่ออื่น ๆ คือ บอนกาวี กระดาดขาว ปึมปื้อ เผือกกะลา เผือกโทป้าด บอนโหรา และเอาะลาย เป็นพืชล้มลุกในวงศ์ Araceae ลำต้นอยู่เหนือดิน มีแป้งสะสมเป็นจำนวนมาก มีน้ำยางสีแดงที่ระคายเคืองต่อผิวหนัง ใบเป็นใบเดี่ยว เกือบเป็นวงกลม มีร่องเว้าเข้าหาเส้นใบที่โคนใบ ก้านใบเป็นร่องเกาะติดกับลำต้น ดอกเป็นดอกช่อ เรียงบนก้านดอก ดอกตัวเมียอยู่ข้างล่าง ดอกตัวผู้อยู่ข้างบน ผลเป็นผลเดี่ยว กลม เกาะกันเป็นกระจุก ไม่มีก้านผล เมื่ออ่อน สีเขียว สุกเป็นสีส้มแดง พบตามป่าดิบเขา ป่าดิบชื้น 
ผลใช้เป็นอาหารสัตว์ เหง้าสะสมอาหาร ใช้ผลิตแป้งสีขาว ย่อยง่าย ลำต้นต้มรับประทานเป็นยาระบาย ใช้ปลูกเป็นไม้ประดับ 

**อ้างอิง**
 มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อม- พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 231 - 232

**แหล่งข้อมูลอื่น**
 More Information On Alocasia Macrorrhiza- Alocasia Macrorrhiza Growing Tips
*http://www.canoeplants.com/ape.html
หมวดหมู่:พืชมีพิษ
หมวดหมู่:วงศ์บอน
หมวดหมู่:พืชที่รับประทานได้
หมวดหมู่:ไม้ประดับ
อัตราเร็วไฮเปอร์โซนิก

นาซา X-43 ที่ความเร็วระดับ มัค 7
การจำลองอัตราเร็วไฮเปอร์โซนิก (มัค 5)
ในวิชาอากาศพลศาสตร์ (aerodynamics) อัตราเร็วไฮเปอร์โซนิก หรือ อัตราเร็วเหนือเสียงขั้นสูง เป็นหนึ่งในอัตราความเร็วที่เหนือกว่าความเร็วเสียงหลายเท่าตัว (แม้ว่าต้นกำเนิดของคำจะเหมือนกันกับคำ super คือเป็นเพียงคำภาษาละตินที่ถอดความมาจากคำภาษากรีกว่า hyper ที่แปลว่า "อุตร" หรือ "เกินไป" หรือ "พ้นไป")  ตั้งแต่ ค.ศ. 1970 เป็นต้นมา เป็นคำที่ได้รับการสันนิษฐานว่าโดยทั่วไปแล้วเพื่อที่จะอ้างถึงความเร็วในระดับมัค 5 และเหนือขึ้นไปกว่านั้น
การที่มีเลขมัคที่เที่ยงตรงแน่นอนนั้นอาจกล่าวได้ว่าอากาศยานลำนั้น ๆ กำลังบินไปด้วยอัตราเร็วไฮเปอร์โซนิกที่แตกต่างกันไป, เนื่องจากการเปลี่ยนแปลงทางกายภาพของแต่ละส่วนในกระแสอากาศ (เช่นการแยกออกจากกันในระดับโมเลกุลและการไอออนไนซ์) เกิดขึ้นที่อัตราเร็วที่แตกต่างกัน; ผลลัพธ์เหล่านี้โดยรวมกลายเป็นสิ่งสำคัญที่อัตราเร็วประมาณมัค 5 ระบบกฏเกณฑ์ของอัตราเร็วระดับไฮเปอร์โซนิกมักจะกำหนดไว้เป็นอีกทางเลือกหนึ่งเมื่อระบบแรมเจ็ตไม่ทำการผลิตแรงผลักดันสุทธิออกมา
หมวดหมู่:อากาศพลศาสตร์
หมวดหมู่:ฟิสิกส์ทฤษฎี
สายฉีดชำระ

สายฉีดชำระ หรือ ที่ฉีดชำระ (bidet shower, bidet spray, bidet sprayer, bum gun, or health faucet) เป็นหัวฉีดแบบลั่นไกด้วยมือ รูปลักษณะคล้ายกับหัวฉีดของอ่างล้าง ใช้พ่นละอองน้ำชำระล้างทวารหนักหรือทวารเบาของบุคคลหลังจากถ่ายอุจจาระหรือปัสสาวะแล้ว มักติดประจำอยู่กับฝาหรือกำแพงห้องทางขวามือของชักโครก โดยมีสายยางเชื่อมต่อท่อประปาและก๊อกน้ำซึ่งจะปล่อยน้ำมากักไว้ในถังพนักชักโครก จัดเป็นแหล่งจ่ายน้ำที่อำนวยความสะดวกให้แก่ผู้นิยมใช้น้ำชำระล้างทวารหนักมากกว่าจะใช้วิธีอื่น
สายฉีดชำระได้เข้ามาแทนแหล่งจ่ายน้ำแบบดั้งเดิม เช่น อ่างล้างก้น หม้อทองแดง ปี๊บกับเหยือก เพราะมีสุขอนามัยมากกว่าและใช้พื้นที่ติดตั้งน้อยกว่า ฝักบัวดังกล่าวนิยมใช้กันในประเทศฟินแลนด์ ประเทศซึ่งใช้ภาษาโรแมนซ์ ประเทศอาหรับ และประเทศอื่น ๆ ซึ่งมีพื้นเพเป็นมุสลิม ส่วนในประเทศอินเดียนั้นมักติดตั้งไว้กับส้วมแบบตะวันตก ขณะที่ในประเทศไทยติดตั้งไว้สำหรับส้วมทั้งแบบตะวันตกและแบบนั่งยอง ๆ มุ่งหมายให้ใช้สอยทำนองเดียวกับที่ปรากฏในส้วมวอชเลตของญี่ปุ่น
หมวดหมู่:ส้วม
โรงเรียนกวดวิชา

นักเรียนชาวไต้หวันกำลังเรียนภาษาอังกฤษในโรงเรียนกวดวิชา
โรงเรียนกวดวิชา หมายถึงโรงเรียนที่ก่อตั้งขึ้นเป็นพิเศษเพื่อกวดขันให้นักเรียนประสบเป้าหมายที่ได้ตั้งไว้ ซึ่งเป้าหมายสามัญที่สุดคือเพื่อผ่านการสอบเข้าไฮสกูลหรือมหาวิทยาลัยเป็นต้น คำว่า "กวดวิชา" หมายถึงเรียนอย่างหนักหรือเรียนเนื้อหาจำนวนมากภายในระยะเวลาสั้น ๆ

**อ้างอิง**

**ดูเพิ่ม**
 โรงเรียนกวดวิชาในประเทศไทย
หมวดหมู่:ประเภทของโรงเรียน
ตำบลปราสาท

ตำบลปราสาท อาจหมายถึง- ตำบลปราสาท อำเภอบ้านกรวด จังหวัดบุรีรัมย์- ตำบลปราสาท อำเภอบ้านด่าน จังหวัดบุรีรัมย์- ตำบลปราสาท อำเภอขุขันธ์ จังหวัดศรีสะเกษ- ตำบลปราสาท อำเภอห้วยทับทัน จังหวัดศรีสะเกษ
กุ้งมังกรเจ็ดสี

กุ้งมังกรเจ็ดสี หรือ กุ้งมังกรหัวเขียว หรือ กุ้งหัวโขนเขียว (Painted spiny lobster; Panulirus versicolor) เป็นกุ้งมังกรชนิดหนึ่ง
ส่วนของกระดองมีลวดลายสีเขียว, สีขาวและสีน้ำเงิน ลำตัวเป็นสีน้ำเงินหรือสีเขียว มีแถบสีขาวและสีดำพาดขวางลำตัว ขาเดินมีเส้นสีขาวพาดตามยาว ส่วนต้นของหนวดคู่ที่ 2 เป็นสีชมพู อาศัยอยู่ตามแนวโขดหิน ที่ระดับความลึกไม่เกิน 16 เมตร ในกระแสน้ำค่อนข้างเชี่ยว ในเวลากลางวันจะหลบอยู่ตามซอกหินหรือที่กำบังโผล่มาเฉพาะส่วนหนวดและตา ในเวลากลางคืนถึงจะออกจากที่กำบังมาหากิน มีความยาวประมาณ
20–30 เซนติเมตร และพบยาวที่สุดถึง 40 เซนติเมตร
กุ้งมังกรเจ็ดสี พบกระจายพันธุ์ทั่วไปในกระแสน้ำอุ่นของมหาสมุทรแปซิฟิกและมหาสมุทรอินเดีย ตั้งแต่ทะเลแดง, อ่าวเปอร์เซีย, แอฟริกาตะวันออก, ทะเลอาหรับ, อินเดีย, พม่า, ไทย จนถึงอินโดนีเซีย, ทะเลญี่ปุ่น, ไมโครนีเซีย, โพลีนีเซีย และออสเตรเลีย
กุ้งมังกรเจ็ดสี เป็นกุ้งมังกรอีกชนิดหนึ่งที่นิยมรับประทานกัน ในประเทศไทยมีราคาซื้อขายจากชาวประมงที่ลงอวนจับกิโลกรัมละ 1,500 บาท และยังเลี้ยงเป็นสัตว์น้ำสวยงามได้อีกด้วย

**อ้างอิง**

**แหล่งข้อมูลอื่น**
หมวดหมู่:กุ้งมังกร
ทิพย์ มงคลลักษณ์

ทันตแพทย์ ทิพย์ มงคลลักษณ์ (12 ตุลาคม พ.ศ. 2461 – 14 มกราคม พ.ศ. 2527) เป็นนักกีฬายิงปืนโอลิมปิกชาวไทย ผู้เข้าร่วมแข่งขันโอลิมปิกฤดูร้อน 1968 ที่ประเทศเม็กซิโก ซึ่งได้อันดับที่ 49 ในประเภทแทรป

**ประวัติ**
พ.ศ. 2495 นายแพทย์ทิพย์ มงคลลักษณ์ ได้รับทุนการศึกษาจากสมาคมฟุลไบรท์ไทย เพื่อเข้ารับการศึกษาด้านศัลยกรรมช่องปาก ณ มหาวิทยาลัยโอไฮโอสเตต ประมาณช่วง พ.ศ. 2499 เขาได้ทำวิจัยกายวิภาคศาสตร์เกี่ยวกับทันตและช่องปากร่วมกับ ดร.ลินเดน เอฟ.เอ็ดเวิร์ดส์ ส่วนใน พ.ศ. 2510 เขาได้เป็นหนึ่งในผู้ก่อตั้งสมาคมยิงเป้าบินแห่งประเทศไทย

**ผลงานในโอลิมปิก**

**อ้างอิง**

**แหล่งข้อมูลอื่น**
  Dipya Mongkollugsana Biography and Olympic Results date=2012-11-14-  ประวัติสมาคมยิงเป้าบินแห่งประเทศไทย date=2012-05-10 
หมวดหมู่:ทันตแพทย์ชาวไทย
หมวดหมู่:นักยิงปืนโอลิมปิกทีมชาติไทย
หมวดหมู่:นักยิงปืนในโอลิมปิกฤดูร้อน 1968
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักกีฬาจากจังหวัดนครปฐม
หมวดหมู่:ศิษย์เก่าจากมหาวิทยาลัยโอไฮโอสเตต
กุ้งมังกรประขาว

กุ้งมังกรประขาว หรือ กุ้งหัวโขนประขาว หรือ กุ้งมังกรแดง (Longlegged spiny lobster, Purplish brown spiny lobster; Panulirus longipes) เป็นกุ้งมังกรชนิดหนึ่ง
จัดเป็นกุ้งมังกรที่มีขนาดใหญ่ มีสีสันสวยงาม สีบริเวณลำตัวมีสีเทาหม่นอมน้ำตาล มีแถบขาวขวางตามปล้องลำตัวและขาเดิน หนวดคู่ยาวจะมีความยาวเป็น 2 เท่าของลำตัว บริเวณหัวจะมีหนามแหลม ๆ เต็มไปหมด หนามคู่ที่มีขนาดใหญ่ที่สุดอยู่หลังตา ในน่านน้ำไทยพบอาศัยอยู่บริเวณชายฝั่งทะเลอันดามัน ซึ่งจะอาศัยอยู่ที่พื้นหน้าดินเป็นโคลน หรือโคลนปนเปลือกหอย มักจะชอบซ่อนตัวตามซอกหินกินอาหารพวกสัตว์น้ำเล็ก ๆ เกาะอยู่ตามตะไคร่น้ำ มีความยาวประมาณ 18-30 เซนติเมตร
แบ่งออกได้เป็น 2 ชนิดย่อย เป็นกุ้งมังกรอีกชนิดหนึ่งที่นิยมรับประทานกัน ในประเทศไทยมีราคาซื้อขายจากชาวประมงที่ลงอวนจับกิโลกรัมละ 1,500 บาท นอกจากนี้แล้วยังเลี้ยงเป็นสัตว์สวยงามและสตั๊ฟฟ์แขวนทำเป็นเครื่องประดับได้ด้วย

**อ้างอิง**

**แหล่งข้อมูลอื่น**
หมวดหมู่:กุ้งมังกร
กุ้งมังกรประเหลือง

กุ้งมังกรประเหลือง หรือ กุ้งหัวโขนประเหลือง หรือ กุ้งมังกรยักษ์ (Yellow-ring spiny lobster, Ornate spiny lobster; Panulirus ornatus) เป็นกุ้งมังกรชนิดหนึ่ง
มีลำตัวสีน้ำทะเล มีจุดสีส้มประปราย บริเวณเปลือกหัวมีลักษณะแข็งมาก ขาเดินจะมีแถบสีเหลืองคาดขวางลำตัว มีขีดสีเหลืองสั้น 2 ขีด อยู่ด้านข้างของปล้องลำตัว อาศัยอยู่ตามโพรงหิน, โพรงปะการัง แต่อยู่ในระดับน้ำลึกและกระแสน้ำค่อนข้างเชี่ยว พบทั่วไปตามบริเวณชายฝั่งมหาสมุทรอินเดียหรืออินโด-แปซิกฟิก ตั้งแต่ทะเลแดงและแอฟริกาใต้ จนถึงฝั่งตะวันตกของทะเลญี่ปุ่นและฟิจิ กินอาหารพวกหอยและสัตว์น้ำที่อยู่ตามพื้นทะเล มีความยาวตั้งแต่ 20-40 เซนติเมตร
เป็นกุ้งมังกรอีกชนิดหนึ่งที่นิยมรับประทานกัน มีราคาซื้อขายจากชาวประมงที่ลงอวนจับมาจากธรรมชาติกิโลกรัมละ 1,500 บาท นอกจากนี้แล้วยังสามารถนำไปสตั๊ฟฟ์ทำเป็นเครื่องประดับได้ด้วย

**อ้างอิง**

**แหล่งข้อมูลอื่น**
หมวดหมู่:กุ้งมังกร
ออลเดอร์นีย์

ออลเดอร์นีย์ (Alderney) เป็นเกาะในเขตเกิร์นซีย์ ในหมู่เกาะแชนแนล ตั้งอยู่บริเวณช่องแคบอังกฤษ ห่างจากฝรั่งเศส 32 กิโลเมตร มีประชากร 2,400 คน หมู่เกาะนี้ได้รับการกล่าวว่าเป็นสวรรค์ของผู้หนีภาษี

**สถานที่ท่องเที่ยว**

**อ้างอิง**
 Alderney official site- Visitor information- Aurigny Air Services - flights to Alderney- Alderney language date=2008-04-15 - Fortress Alderney date=2008-08-21 - Alderney breakwater- Alderney Elizabethan wreck- Two webcams showing the reconstruction of Alderney's commercial quay date=2019-09-20 - Alderney Wildlife Trust- Mainbrayce Water-taxi service for visiting yacht crews- Important information when arriving by sea date=2013-06-21 - channelonline.tv (Channel Island portal) date=2008-12-07 - Alderney Stones art project date=2013-05-14 
*For further information on Alderney concentration camps, see
**accessdate=2009-06-06
**url-status=dead  
หมวดหมู่:เกาะในมหาสมุทรแอตแลนติก
เศรษฐกิจกัมพูชา

เศรษฐกิจในกัมพูชามีการเจริญเติบโตอย่างรวดเร็วในทศวรรษที่ผ่านมา แต่การเติบโตก็ยังต่ำเมื่อเทียบกับประเทศเพื่อนบ้าน กิจกรรมทางเศรษฐกิจที่สำคัญภายในประเทศคือการเกษตร โรงงานอุตสาหกรรมมีความหลากหลายแต่เป็นโรงงานขนาดเล็ก ภาคบริการส่วนใหญ่เกี่ยวข้องกับการค้าและความบันเทิง มีรายงานว่าพบน้ำมันและก๊าซธรรมชาติตามแนวชายฝั่ง
ในช่วง พ.ศ. 2538 รัฐบาลพยายามใช้นโยบายที่มีความมั่นคงกับหุ้นส่วน ทำให้เศรษฐกิจมหภาคมีประสิทธิภาพดี การเติบโตใน พ.ศ. 2538 คาดว่าเป็น 7% เพราะมีการปรับปรุงการผลิตทางการเกษตรโดยเฉพาะข้าว การเติบโตทางด้านการปลูกข้าวและการบริการยังคงต่อเนื่อง การนำเข้าเพิ่มขึ้นเพราะสามารถเข้าถึงแหล่งทุนภายนอกได้ การส่งออกเพิ่มขึ้น
หลังจากที่เศรษฐกิจมหภาคมีความเข้มแข็งประมาณ 4 ปี เศรษฐกิจของกัมพูชามีการเติบโตอย่างช้าๆในช่วง พ.ศ. 2540 – 2541 เพราะวิกฤติเศรษฐกิจในภูมิภาค การต่อสู้ทางการเมืองภายในประเทศ การลงทุนของต่างชาติและการท่องเที่ยวลดลง และเกิดภัยแล้งใน พ.ศ. 2541 ใน พ.ศ. 2542 ซึ่งเป็นปีที่มีสันติภาพอย่างสมบูรณ์ครั้งแรกในรอบ 30 ปี ทำให้การเติบโตทางเศรษฐกิจและการบริโภคเพิ่มขึ้น 4% ผลจากการทำสงครามยาวนานในประเทศ ทำให้ประชาชนส่วนใหญ่ขาดการศึกษา ทักษะในการทำงานรวมทั้งขาดโครงสร้างพื้นฐาน ความไม่มั่นคงทางการเมืองและการฉ้อราษฎร์บังหลวงภายในรัฐบาลทำให้การลงทุนลดลง และลดความช่วยเหลือจากต่างชาติลงด้วย

**ความช่วยเหลือจากต่างชาติ**
การเกิดขึ้นของการปกครองระบอบประชาธิปไตยในกัมพูชาได้รับความช่วยเหลืออย่างมากจากต่างชาติ การจัดการเลือกตั้งโดยอันแทคใช้งบประมาณ 1.72 ล้านล้านดอลลาร์สหรัฐ นอกจากนั้น ยังมีเงินช่วยเหลือจากการประชุมของ คณะกรรมการนานาชาติในการฟื้นฟูกัมพูชา ที่ปารีสใน พ.ศ. 2536 และการประชุมรัฐมนตรีเกี่ยวกับการฟื้นฟูกัมพูชาใน พ.ศ. 2535 รวมแล้วเงินที่ใช้ในการฟื้นฟูกัมพูชาหลังสงครามคิดเป็น 12.3ล้านล้านดอลลาร์สหรัฐ

**การพัฒนาในปัจจุบัน**
GDP ใน พ.ศ. 2550 เติบโตประมาณ 18.6% การส่งออกเพิ่ม 8% และนักท่องเที่ยวเข้ามา 35% GDP ใน พ.ศ. 2550 นี้ถูกขับเคลื่อนด้วยการลงทุนและการบริโภค แต่ความเสี่ยงก็เพิ่มขึ้น การเติบโตทางด้านการบริการและการก่อสร้างเริ่มช้าลง การส่งออกไปสหรัฐลดลงตั้งแต่ พ.ศ. 2550 เพราะต้องแข่งขันกับเวียดนาม และเกิดความเสี่ยงจากการชะลอตัวทางเศรษฐกิจของสหรัฐและการส่งออกของจีน

**อ้างอิง**
หมวดหมู่:เศรษฐกิจของประเทศกัมพูชา
โฟงาฟาเล

โฟงาฟาเล (Fongafale) หรือ ฟองงาฟาเล เป็นเกาะซึ่งเป็นที่ตั้งเมืองหลวงของประเทศตูวาลู โฟงาฟาเลเป็นเกาะที่ใหญ่ที่สุดในฟูนาฟูตีอะทอลล์ ที่นี่เป็นที่ตั้งของที่ทำการรัฐบาลตูวาลู และท่าอากาศยานนานาชาติฟูนาฟูตี นอกจากนี้ยังเป็นที่ตั้งของสถานที่สำคัญอีกหลายแห่ง ข้อมูลบางแห่งอาจถือว่าเมืองหลวงของตูวาลูอยู่ที่โฟงาฟาเล แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด

**อ้างอิง**
หมวดหมู่:ประเทศตูวาลู
ภาษามะฮ์เมอรี

ภาษามะฮ์เมอรี (Mah Meri language) มีผู้พูดในมาเลเซีย 2,990 คน (พ.ศ. 2546) ในบริเวณชายฝั่งของรัฐเซอลาโงร์และมะละกา จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี สาขาย่อยอัซลีใต้

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มะฮ์เมอรี
วาอีอากู

วาอีอากู (Vaiaku) เป็นหมู่บ้านซึ่งเป็นที่ตั้งเมืองหลวงของประเทศตูวาลู ตั้งอยู่บนเกาะโฟงาฟาเล มีประชากร 516 คน ที่นี่เป็นที่ตั้ง โรงแรม Vaiaku Langi ซึ่งเป็นโรงแรมเพียงแห่งเดียวในประเทศตูวาลู ข้อมูลบางแห่งอาจถือว่าเมืองหลวงของตูวาลูอยู่ที่หมู่บ้านวาอีอากู แต่แหล่งข้อมูลส่วนใหญ่ถือว่าตัวเกาะปะการังฟูนาฟูตีทั้งเกาะนั้นเป็นเขตเมืองหลวงทั้งหมด
หมวดหมู่:ประเทศตูวาลู
ภาษามินริ

ภาษามินริ มีผู้พูดในมาเลเซีย 160 คน (พ.ศ. 2546) ทางตะวันออกเฉียงใต้ของรัฐกลันตัน จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี สาขาย่อยอัซลีเหนือ

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มินริ
เงรุลมุด

เงรุลมุด (Ngerulmud, pron) เป็นที่ตั้งรัฐบาลของประเทศปาเลาซึ่งเป็นประเทศเกาะในมหาสมุทรแปซิฟิก ตั้งอยู่ในรัฐเมเลเกอ็อกบนเกาะบาเบลดาออบซึ่งเป็นเกาะที่ใหญ่ที่สุดของประเทศ ห่างจากเมืองคอรอร์ไปทางตะวันออกเฉียงเหนือ 20 กิโลเมตร (12 ไมล์) และห่างจากเมืองเมเลเกอ็อกไปทางตะวันตกเฉียงเหนือ 2 กิโลเมตร (1 ไมล์) ใน พ.ศ. 2549 นิคมนี้กลายเป็นเมืองหลวงแทนที่คอรอร์ซึ่งเป็นเมืองที่ใหญ่ที่สุดของประเทศ และในปัจจุบันเป็นเมืองหลวงที่มีประชากรน้อยที่สุดในบรรดาเมืองหลวงของชาติเอกราชในโลก

**ศัพทมูลวิทยา**
ชื่อ เงรุลมุด มีอยู่ก่อนการกำหนดพื้นที่ดังกล่าวเป็นเมืองหลวง โดยใช้เรียกเนินเขาสูงมองเห็นทะเลในบริเวณที่ตั้งเมืองหลวงนั้นเอง
เงรุลมุด แผลงมาจากวลีในภาษาปาเลาที่หมายถึง "สถานที่แห่งปลาสินสมุทรหมัก" พยางค์สุดท้าย (มุด) เป็นคำในภาษาปาเลาที่แปลว่า "ปลาสินสมุทร" ในอดีต ตามประเพณีท้องถิ่น ผู้หญิงจะรวมตัวกันที่เนินเขาเพื่อถวายปลาสินสมุทรหมักเป็นเครื่องบวงสรวงเทพเจ้า

**อ้างอิง**

**แหล่งข้อมูลอื่น**
 เงรุลมุด- Ngerulmud
หมวดหมู่:สถานที่ที่มีประชากรในประเทศปาเลา
หมวดหมู่:เมืองหลวงในเขตโอเชียเนีย
ภาษาจะฮ์ฮุต

ภาษาจะฮ์ฮุต มีผู้พูดทั้งหมด 4,191 คน (ค.ศ. 2010) ในทางใต้ของรัฐปาหัง ประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัซลี

**การจำแนก**
ภาษาจะฮ์ฮุตอยู่ในสาขาอัซลีของตระกูลภาษาออสโตรเอเชียติก ในอดีตเคยถือเป็นสมาชิกของสาขาย่อยอัซลีกลาง แต่ปัจจุบันถือเป็นภาษาต่างหาก
ภาษาย่อย- Kerdau- Krau- Ketiar Krau- Kuala Tembeling- Pulau Guai- Cheres- Ulu Tembeling

**สัทวิทยา**
ภาษาจะฮ์ฮุตมีเสียงสระ 9 เสียง และเสียงพยัญชนะ 19 เสียง

**อ้างอิง**

**แหล่งข้อมูลอื่น**
 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)-  Jah Hut in RWAAI Digital Archive- Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
จะฮ์ฮุต
หมวดหมู่:กลุ่มภาษาอัซลี
หมวดหมู่:โอรังอัซลี
ภาษาเรียง

ภาษาเรียง (Riang language) มีผู้พูดทั้งหมด 15,500 คน พบในพม่า 12,500 คน (พ.ศ. 2551) ในรัฐฉาน พบในจีน 3,000 คน (พ.ศ. 2538) ในมณฑลยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง ผู้พูดภาษานี้ในพม่าส่วนใหญ่พูดภาษาไทใหญ่ได้ด้วย เขียนด้วยอักษรละติน

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เรียง
เรียง
ภาษาเตดิม

ภาษาเตดิม (Tedim languge)มีผู้พูดทั้งหมด 344,000 คน พบในพม่า 189,000 คน (พ.ศ. 2533) ในเขตทิวเขาชีนและเขตชี่น-ดวี่นตอนบน พบในอินเดีย  155,000 คน (พ.ศ. 2533)  ทางเหนือของรัฐไมโซรัมและทางใต้ของรัฐมณีปุระ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขา กูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เตดิม
เตดิม
คอรอร์

คอรอร์ (Koror) เป็นเมืองและ 1 ใน 16 รัฐของประเทศปาเลา มีประชากร 11,200 คน ในอดีตคอรอร์เคยเป็นเมืองหลวงของปาเลา ก่อนจะย้ายไปเงรุลมุดเมื่อวันที่ 7 ตุลาคม ค.ศ. 2006

**สภาพภูมิอากาศ**

**ประชากร**
ในปี 2002 จาก 17,000 คนที่อาศัยอยู่ในปาเลา, 68% อาศัยอยู่ในคอรอร์

**เมืองพี่น้อง**
PHL แองเฮเลส ประเทศฟิลิปปินส์
*PHL ดาเวา ประเทศฟิลิปปินส์
*USA กิลรอย สหรัฐ
*IDN มานาโด ประเทศอินโดนีเซียdate=October 2020

**อ้างอิง**
หมวดหมู่:สถานที่ที่มีประชากรในประเทศปาเลา
นีวิส

ชายฝั่งตะวันออกของนีวิส บางส่วนมีแนวปะการังป้องกันอยู่ และเห็นอ่าวลองฮอลได้จากพื้นหน้า
Main Street, ชาร์ลส, นีวิส
ส่วนหนึ่งของชายฝั่งตะวันตกของ Nevis รวมทั้งสถานที่ตั้งของ ฤดูใบไม้ผลิของเนลสัน
นีวิส (Nevis) เป็นเกาะในทะเลแคริบเบียน ที่เป็นส่วนหนึ่งของเส้นโค้งด้านในของหมู่เกาะลีเวิร์ด ในห่วงโซ่ของหมู่เกาะอินเดียตะวันตก ตั้งอยู่ใกล้ปลายด้านเหนือของหมู่เกาะเลสเซอร์แอนทิลลีส นีวิสห่างออกไปประมาณ 350 กิโลเมตรจากตะวันออกเฉียงใต้ของเปอร์โตริโก  และห่าง 80 กิโลเมตรทางทิศตะวันตกของเกาะแอนติกา มีพื้นที่ 93 ตารางกิโลเมตร และมีเมืองหลวงประจำเกาะนีวิสคือชาร์ลสทาวน์
นีวิสตั้งอยู่ทางตะวันออกเฉียงใต้ของเกาะเซนต์คิตส์ของสหพันธ์เซนต์คิตส์และนีวิส สองเกาะจะถูกแยกออกด้วยช่องแคบ ยาว 3.22 กิโลเมตรที่เรียกกันว่าเดอะเเนร์โรว์ส  นีวิสเป็นรูปกรวยในรูปร่างที่มียอดภูเขาไฟที่รู้จักกันเป็นยอดเขานีวิสที่ศูนย์กลางของเกาะ เกาะเป็นฝอยบนชายฝั่งตะวันตกและทางเหนือของหาดทรายตามที่ประกอบด้วยส่วนผสมของทรายปะการังสีขาวด้วยทรายสีน้ำตาลและสีดำซึ่งได้รับการกัดเซาะและชะล้างลงจากหินภูเขาไฟที่กำเนิดขึ้นบนเกาะ ที่ราบชายฝั่งกว้าง 1 กิโลเมตร มีน้ำพุน้ำจืดธรรมชาติเช่นเดียวกับที่ไม่ใช้ดื่ม ภูเขาไฟ น้ำพุร้อน โดยเฉพาะอย่างยิ่งตามแนวชายฝั่งตะวันตก

**อ้างอิง**
หมวดหมู่:ประเทศเซนต์คิตส์และนีวิส
ประสิทธิภาพการแปลงพลังงาน

พลังงานเป้าหมายที่ได้จากการแปลงจะน้อยกว่าพลังงานที่ใส่เข้าไปในเครื่องแปลงเสมอ
ประสิทธิภาพการแปลงพลังงาน (energy conversion efficiency) คืออัตราส่วนระหว่างพลังงานเป้าหมายที่ออกจากเครื่องแปลงพลังงาน ต่อพลังงานที่ใส่เข้าไปในเครื่องแปลง เพราะโดยธรรมชาติแล้วในกระบวนการแปลงพลังงานจะมีพลังงานส่วนที่สูญเสีย (ถูกแปลงเป็นพลังงานชนิดที่ไม่ต้องการ) เสมอ 

**ตัวอย่างประสิทธิภาพการแปลงพลังงาน**

**อ้างอิง**
หมวดหมู่:งานวิศวกรรมอาคาร
หมวดหมู่:การอนุรักษ์พลังงาน
แดนซิงวิทเดอะสตาร์ไทยแลนด์

แดนซ์ซิ่ง วิธ เดอะสตาร์ (Dancing With The Stars)  เป็นรายการแข่งขันประกวดเต้นโดยสตาร์ที่มีชื่อเสียงมาแข่งขัน ประกบด้วยคู่เต้นมืออาชีพ เป็นหนึ่งในรายการเรียลลิตี้ทีวีที่มีผู้ชมมากที่สุดรายการหนึ่งทั่วโลก โดยในปี 2553 ที่ผ่านมา ได้รับการบันทึกในกินเนสส์บุ๊ค ว่าเป็นรายการเรียลลิตี้ทีวีที่ประสบความสำเร็จที่สุดในโลก ออกอากาศทุกคืนวันอังคาร เวลา 22.30-24.00 น. ทางสถานีโทรทัศน์สีกองทัพบกช่อง 7 เริ่มวันอังคารที่ 8 มกราคม 2556 - 19 กุมภาพันธ์ 2556

**รูปแบบรายการ**
ในแต่ละสัปดาห์ คู่เต้นทุกคู่จะต้องแสดงต่อหน้าคณะกรรมการ โดยผู้ชมจะสามารถโหวตลงคะแนนเลือกคู่เต้นที่ตนเองชื่นชอบ ส่วนการนับคะแนนจะนับคะแนนทั้งจากคณะกรรมการและผู้ชมมารวมกัน เพื่อตัดสินว่าคู่ไหนจะได้ผ่านเข้ารอบต่อไป

**คณะกรรมการ**
ทินกร อัศวรักษ์
*มนัสวีร์ กฤตานุกุล 
*อมร ชัฏไพศาล

**คู่การแข่งขัน**
ชื่อของผู้เข้าแข่งขันถูกเปิดเผยเมื่อ 17 ธันวาคม 2555

**ตารางคะแนน**
เลขสีแดง ได้รับคะแนนน้อยที่สุดในสัปดาห์.
 เลขสีเขียว ได้คะแนนมากที่สุดในสัปดาห์.
orange คือคู่เต้นที่ถูกคัดออกในสัปดาห์นั้น
lightblue คือ 1 ใน 2 คู่สุดท้ายที่ถูกเรียกออกไป
หมวดหมู่:รายการโทรทัศน์ช่อง 7
หมวดหมู่:รายการโทรทัศน์โดยกันตนา
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
หมวดหมู่:รายการเรียลลิตีโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2556
วงโคจรค้างฟ้า

วงโคจรค้างฟ้าจากมุมมองด้านบน ซึ่งดาวเทียมทั้งสองจะอยู่ตำแหน่งเติมตลอดเมื่อมองจากพื้นโลกวงโคจรค้างฟ้า (geostationary orbit หรือ Geostationary Earth Orbit , อักษรย่อ: GEO) เป็นวงโคจรที่มีระยะทางห่างจากพื้นโลก 35,786 กิโลเมตร (22,236 ไมล์) ขึ้นไปเหนือเส้นศูนย์สูตรของโลก มีทิศทางการโคจรทวนเข็มนาฬิกาเหมือนทิศทางการหมุนของโลก วัตถุที่อยู่ในวงโคจรดังกล่าวจะมีคาบการโคจรเกือบเท่ากับของโลก คือ 23 ชั่วโมง 56 นาที 4 วินาที และนั่นเองทำให้เมื่อสังเกตวัตถุที่อยู่ในวงโคจรนี้จากโลก วัตถุจะปรากฏนิ่งในตำแหน่งเดิมตลอดเวลา เราจึงเรียกดาวเทียมในวงโคจรค้างฟ้านี้ว่า ดาวเทียมประจำที่ ซึ่งส่วนมากเป็น ดาวเทียมสื่อสาร และ ดาวเทียมอุตุนิยมวิทยา วงโคจรที่มีลักษณะใกล้เคียงกับวงโคจรค้างฟ้าคือ วงโคจรพ้องคาบโลก ที่แตกต่างกันตรงที่ไม่ได้โคจรในระนาบเดียวกับเส้นศูนย์สูตร
แนวคิดเรื่อง วงโคจรพ้องคาบโลก เพื่อการสื่อสารนั้นถูกเผยแพร่เป็นครั้งแรกเมื่อปี ค.ศ. 1928 โดยชาวโครเอเชีย Herman Potočnik แต่ไม่เป็นที่แพร่หลาย ต่อมาแนวคิดนี้ปรากฏในวรรณกรรมวิทยาศาสตร์ซึ่งได้รับความนิยมมาก เรื่อง Venus Equilateral โดย จอร์จ โอ. สมิทธิ์ แต่เขาก็ไม่ได้สนใจในรายละเอียด ต่อมาก็ได้ไปปรากฏในนิยายวิทยาศาสตร์อีกเรื่องที่แต่งโดยนักประพันธ์ชาวอังกฤษ อาร์เธอร์ ซี. คลาร์ก จากกระแสนิยมในวรรณกรรมของเขา แนวคิดนี้จึงแพร่หลาย ตามด้วยข้อมูลและทฤษฏีมากมายถึงหลักการของมัน ในปี ค.ศ. 1945 เอกสารชื่อ "Extra-Terrestrial Relays — Can Rocket Stations Give Worldwide Radio Coverage?" (การถ่ายทอดภาคพื้นดินครั้งยิ่งใหญ่ — ฐานปล่อยจรวดจะสามารถกระจายสัญญาณวิทยุได้ครอบคลุมทั่วโลกหรือไม่?) ถูกตีพิมพ์ในนิตยสาร ไวร์เลสส์ เวิลด์ ซึ่งคลาร์กได้ยอมรับถึงการเชื่อมบทนำของเขาไปยังวรรณกรรมชุด Venus Equilateral ฉบับสมบูรณ์ ซึ่งคลาร์กได้พรรณนาถึงวงโคจรดังกล่าวเป็นครั้งแรกว่า มันจะเป็นประโยชน์สำหรับการออกอากาศและการสื่อสารผ่านดาวเทียม ซึ่งในบางครั้ง มันก็ถูกเรียกว่า วงโคจรคลาร์ก แต่วงโคจรที่คลาร์กจินตนาการไว้นั้น มีเส้นรอบวงยาว 265,000 กิโลเมตร ซึ่งเกือบจะใกล้เคียงกับความเป็นจริงในเวลาต่อมา
นอกจากนี้ ยังมีแนวคิดในการใช้ประโยชน์จากวงโคจรค้างฟ้า ในการสร้างลิฟต์อวกาศ อีกด้วย

**อ้างอิง**

**แหล่งข้อมูลอื่น**
  แหล่งที่มาแบบกราฟิกของรัศมีวงโคจรค้างฟ้าของโลก date=2008-11-20  -  Orbital Mechanics (Rocket and Space Technology) -  รายชื่อดาวเทียมในวงโคจรค้างฟ้า -  Clarke Belt Snapshot Calculator date=2006-06-26 -  3D Real Time Satellite Tracking date=2015-01-12  องค์การบริหารการบินและอวกาศแห่งชาติ (NASA)
หมวดหมู่:ดาราศาสตร์
หมวดหมู่:ฟิสิกส์
หมวดหมู่:กลศาสตร์ท้องฟ้า
สงครามมหาเทพพิโรธ

สงครามมหาเทพพิโรธ (Wrath of the Titans) เป็นภาพยนตร์แฟนตาซีอเมริกัน-สเปน ปี 2012 ภาคต่อของสงครามมหาเทพประจัญบานปี 2010 นำแสดงโดยแซม เวิร์ธธิงตัน, โรซามันด์ ไพค์, บิล ไนอี, เอ็ดก้า รามิเรซ, โทบี้ เค็บเบ็ล, แดนนี่ ฮัดตัน, เรล์ฟ ไฟนส์ และเลียม นีสัน กำกับภาพยนตร์โดย โจนาธาน ลีเบสแมน เขียนบทโดย แดน มาโซ และ เดวิด เลสลี่ จอห์นสัน สงครามมหาเทพพิโรธ เกิดขึ้นสิบปีหลังจากภาพยนตร์สงครามเทพประจัญบานเมื่อเทพเจ้าสูญเสียอำนาจการควบคุบไททันส์ที่ถูกคุมขัง และเพอร์ซิอุสต้องกลับมาอีกครั้งที่ต้องช่วยพ่อของเขาซุสโค่นล้มไททันเพื่อมนุษยชาติ

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์โดยวอร์เนอร์บราเธอร์ส
ฐิติรัศมิ์ เจริญภักดี

ฐิติรัศมิ์ เจริญภักดี (ชื่อเดิม: พิมรา; เกิด 31 ตุลาคม พ.ศ. 2527) ชื่อเล่น น้ำหวาน เป็นนักร้อง นักแสดง และพิธีกรชาวไทย มีชื่อเสียงจากการเป็นหนึ่งในเกิร์ลกรุปสัญชาติไทยซาซ่า ร่วมวงกับพิมพ์มาดา บริรักษ์ศุภกร และจรีนา สิริสิงห และออกอัลบั้มชื่อเดียวกับวงใน พ.ศ. 2541

**ประวัติ**
ฐิติรัศมิ์ เกิดวันที่ 31 ตุลาคม พ.ศ. 2527 เกิดที่โรงพยาบาลวิชัยยุทธ กรุงเทพมหานคร เป็นบุตรสาวเพียงคนเดียวของพลอย เจริญปุระ มารดาเป็นบุตรของ รุจน์ รณภพ เป็นพี่สาวของ ใหม่ เจริญปุระ และทราย เจริญปุระ ฐิติรัศม์สำเร็จการศึกษาชั้นมัธยมศึกษาจากโรงเรียนวัฒนาวิทยาลัย ระดับปริญญาตรี คณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต และปริญญาโท คณะบัณฑิตวิทยาลัย สาขาการจัดการวัฒนธรรม ภาคภาษาอังกฤษ จุฬาลงกรณ์มหาวิทยาลัย
ฐิติรัศม์และศิริศิลป์ โชติวิจิตร หรือ กวาง สมาชิกวงเอบีนอร์มอล เข้าพิธีสงฆ์ทำบุญถวายสังฆทานและพัตตาหารเพลแก่สมเด็จพระวันรัต (จุนท์ พฺรหฺมคุตฺโต) ณ วัดบวรนิเวศราชวรวิหาร ในโอกาสมงคลสมรสของทั้งคู่ เมื่อวันที่ 21 มีนาคม พ.ศ. 2563 กระทั่ง พ.ศ. 2566 ฐิติรัศม์ได้ออกมายอมรับว่าเลิกรากับศิริศิลป์แล้ว

**ผลงาน**

**งานเพลง**

**ละครโทรทัศน์**
 เฮี้ยวนักรักซะเลย (ช่อง 3/2545)- พ่อแกกับแม่ฉัน (ช่อง 3/2548)- กลิ่นแก้วตำหนักขาว (ช่อง 3/2548)- เกิร์ลแก๊งแมลงซ่า (ช่อง 3/2548)- คลื่นรักสีคราม (ช่อง 5/2548)- เป็นต่อ (รับเชิญ) (ช่อง 3/2550)- คลื่นฝัน..วันรัก (ช่อง 9/2552)- โรงงานสำราญใจ (ช่องทีวีไทย/2553)- Forward ท้าเวลา พลิกอนาคต (รับเชิญ) (ช่อง 9/2556)- สองรัก สองวิญญาณ (ช่อง one/2558)- เลือดข้นคนจาง (ช่อง one 31/2561) รับบท พิม- แม่มดเจ้าเสน่ห์ (ช่อง จีเอ็มเอ็ม 25/2562)- แพศยา (ช่อง พีพีทีวี/2564)- บัลลังก์ลูกทุ่ง (ช่องเวิร์คพอยท์/2567) รับบท พรรณา- ชะตา ชาตะ (โมโน 29/2567)- ดวงใจเทวพรหม ตอน พรชีวัน (ช่อง 3/2567) รับบท หม่อมหลวงกระถิน วงศ์นคร (คุณกระถิน)

**พิธีกร**
 รายการ คนพันธุ์ A (รับเชิญ) (ch 9)- รายการ TEEN CENTER (ch 7)- รายการ 9/9 บอกเล่าข่าวดี (ch 9)- รายการ คุณนายจ่ายตลาด (อมรินทร์ทีวี)- รายการ ตีฆ้องร้องข่าว (ch Green Channel)- รายการ Live @ G (ch Gmm music)- รายการ iScream (YouTube Ch iheretv)

**โฆษณา**
 Lux / ปี 2550

**อ้างอิง**

**แหล่งข้อมูลอื่น**
 itsmewaan/
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:นิสิตเก่าบัณฑิตวิทยาลัย จุฬาลงกรณ์มหาวิทยาลัย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:บุคคลจากเขตพญาไท
หมวดหมู่:บุคคลจากโรงเรียนวัฒนาวิทยาลัย
บุชด็อก

บุชด็อก (bush dog, Savannah dog; Speothos venaticus) เป็นสัตว์เลี้ยงลูกด้วยนมกินเนื้อชนิดหนึ่ง จัดอยู่ในวงศ์สุนัข (Canidae) จัดเป็นเพียงชนิดเดียวของสกุล Speothos ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว
บุชด็อก แม้จะอยู่วงศ์เดียวกับหมาป่าหรือสุนัขบ้าน แต่กลับมีรูปร่างลักษณะคล้ายกับนากหรือพังพอนมากกว่าจะเป็นสุนัข เนื่องจากลำตัวยาว ขาสั้น ขนสั้น หางสั้น ใบหูกลมสั้น ที่อุ้งตีนมีพังผืด จึงทำให้มีความสามารถว่ายน้ำได้ดี และดำน้ำได้เก่งมาก ขนาดเมื่อโตเต็มที่ ยาวประมาณ 55–75 เซนติเมตร (22–30 นิ้ว) และความยาวหาง 13 เซนติเมตร (5 นิ้ว) มีความสูงจากตีนถึงหัวไหล่ 20–30 เซนติเมตร (8–12 นิ้ว) น้ำหนักประมาณ 5–8 กิโลกรัม (11–18 ปอนด์) และมีฟันที่เขียนเป็นสูตรได้ว่า lower=3.1.4.2 มีฟันทั้งหมด 38 ซี่
บุชด็อก ถือเป็นสุนัขชนิดหนึ่งที่แพร่กระจายพันธุ์ในทวีปอเมริกาใต้และอเมริกากลาง โดยใช้ชีวิตในป่าดิบชื้น โดยเฉพาะที่ใกล้กับแหล่งน้ำ ซึ่งเป็นแหล่งหากินหลัก พบได้ตั้งแต่ที่ราบลุ่มจนถึงที่สูงกว่าระดับน้ำทะเล 1,900 เมตร (6,200 ฟุต) จนถึงที่ราบเซอราโดอันเป็นทุ่งหญ้ากว้างไกลในบราซิลด้วย โดยแบ่งออกได้เป็น 3 ชนิดย่อย นิสัยตามธรรมชาติของบุชด็อก เป็นสัตว์ที่ไม่กลัวอะไรง่าย ๆ ล่าสัตว์ต่าง ๆ กินเป็นอาหาร รวมถึงอาร์มาดิลโล ที่มีเกราะหุ้มตัวด้วย

**อ้างอิง**

**แหล่งข้อมูลอื่น**
หมวดหมู่:วงศ์สุนัข
หมวดหมู่:สัตว์ที่พบในทวีปอเมริกาใต้
หมวดหมู่:สัตว์ที่พบในอเมริกากลาง
ดมบูริ

เท็นดง และ อูนาดง
ดมบูริ (Donburi; ชาม, ถ้วย) หรือข้าวหน้าต่าง ๆ เอกสารเก่าของไทยเรียก ข้าวในขัน เป็นอาหารญี่ปุ่นที่มีลักษณะเป็นอาหารจานเดียวที่มีกับข้าวที่ทำจากเนื้อสัตว์, ปลา, ผัก หรือวัตถุดิบอื่น ๆ ราดบนข้าวสวย ตามแต่จะดัดแปลง

**ประวัติ**
ดมบูริเป็นอาหารที่รูปแบบเฉพาะตั้งแต่ในประวัติศาสตร์ญี่ปุ่น เริ่มปรากฏให้เห็นในยุคเอโดะ (ค.ศ. 1603–1868) ของประเทศญี่ปุ่น จานข้าวหน้าแบบแรก คือ อูนางิดง (ปลาไหลย่างที่วางอยู่บนชามข้าวปรุงสุก) ซึ่งในระยะแรก ดมบูริเป็นอาหารง่าย ๆ ใช้ชามขนาดเล็ก มีความสำคัญอยู่ที่ความรวดเร็วและรองรับผู้เร่งรีบ จึงเป็นที่นิยมตามโรงละครหรือลานแสดงตามงานเทศกาล ดมบูริเป็นที่แพร่หลายและกลายเป็นที่นิยมมากตั้งแต่สมัยศตวรรษที่ 19 เป็นต้นมา
ต่อมาในสมัยหลัง ข้าวหน้าอื่น ๆ เช่น เนื้อวัว เนื้อหมู ไก่ ไข่ นั้นเกิดขึ้นยุคเมจิ (ค.ศ. 1868–1912) ซึ่งมาพร้อมกับการเข้ามาของวัฒนธรรมตะวันตกและการคัดสรรถ้วยชามที่ประณีตขึ้นเพื่อการตกแต่งอาหาร โดยดมบูริหรือข้าวหน้าที่เป็นไข่และไก่สันนิษฐานว่าเข้ามาในช่วง ค.ศ. 1891 ส่วนข้าวหน้าหมูหรือคัตสึดงแพร่หลายในญี่ปุ่นช่วงราว ค.ศ. 1913 หรือในยุคไทโช ซึ่งทำให้ข้าวหน้าแบบต่าง ๆ มีการขยายขนาดชามใหญ่ขึ้นเพื่อเพิ่มปริมาณเนื้อใหม่ ๆ หรือการปรุงสุกแบบต่าง ๆ ไปตามยุคสมัยและกาลเวลา นอกจากนี้ดมบูริยังคงเป็นที่แพร่หลายในปัจจุบันทั้งร้านอาหารทั่วไปในประเทศญี่ปุ่นและประเทศต่าง ๆ รวมถึง การส่งออกเป็นอาหารสำเร็จรูป อาหารแช่เข็ง เป็นต้น
หลังอาหารญี่ปุ่นเริ่มเข้าสู่ประเทศไทยในช่วงสงครามโลกครั้งที่สอง ได้แก่ สุกียากี้ ซาชิมิปลากะพงขาว และดมบูริ หรือเอกสารในสมัยนั้นเรียกว่า ข้าวในขัน ซึ่งมีการปรับปรุงรสชาติให้เข้ากับความคุ้นเคยของคนไทย คือ เน้นรสเค็มและหวาน จากซีอิ๊ว น้ำตาล และผงชูรส รวมทั้งแต่กลิ่นด้วยผักชีฝรั่ง

**ประเภทของดมบูริ**
โอยาโกดง
กีวดง
คัตสึดง
ดมบูริแบบดั้งเดิมของญี่ปุ่นมีด้วยกันดังนี้:
*กีวดง (牛丼): เนื้อวัวและหัวหอม บนข้าวสวย
*เท็นดง (天丼): เท็มปูระ กุ้ง และผัก บนข้าวสวย 
*อูนาดง (鰻丼): ปลาไหลย่าง บนข้าวสวย
*ทามาโงดง (玉子丼): ไข่กวน ผสมกับซอสดมบูริหวาน บนข้าวสวย
*โอยาโกดง (親子丼): ไก่ตุ๋น ไข่ และหัวหอม บนข้าวสวย
*คัตสึดง (カツ丼): หมูแผ่นชุบเกล็ดขนมปังทอด (ทงกัตสึ), หัวหอม และไข่ บนข้าวสวย 
*เท็กกาดง (鉄火丼): ปลาทูน่าเฉือนบางบนข้าวสวย อาจเป็นเท็กกาดงแบบธรรมดาหรือแบบเผ็ด
*ฮกกาดง: ปลาแซลมอนเฉือนบาง บนข้าวสวย
*เนงิโตโรดง (ネギトロ丼): ทูน่ามันหั่นลูกเต๋าและต้นหอม บนข้าวสวย
*เท็นชินดง หรือ เท็นชิงฮัง (天津丼 / 天津飯): ดัดแปลงมาจากจีน, เป็นเนื้อปูเจียวไข่ บนข้าวสวย
นอกจากนี้ ดมบูริสามารถทำจากวัตถุดิบมากมาย ตามแต่จะดัดแปลง ซึ่งร้านอาหารจีนราคาย่อมเยาในญี่ปุ่นมักจะนำเสนอ ชูกาดง (中華丼) หรือ โกโมกูชูกาดง (五目中華丼)—สารพัดผัดผักกับเนื้อบนข้าวสวยในชามขนาดใหญ่

**อ้างอิง**

**แหล่งข้อมูลอื่น**
  Donburi by japan-guide.com -  タグのついたレシピ ： 丼物 -  มารู้จักกับ Donburi กันเถอะ -  10 อันดับข้าวหน้าต่างๆ (Donburi) ยอดนิยมของคนญี่ปุ่น date=2013-02-11  

หมวดหมู่:อาหารจากข้าวของญี่ปุ่น
หมวดหมู่:คำศัพท์เกี่ยวกับอาหารญี่ปุ่น
ซับเวย์ (ร้านอาหาร)

แซนวิชของซับเวย์
ซับเวย์ (Subway) เป็นร้านอาหารอเมริกันประเภทแฟรนไชส์ มีสินค้าหลักคือ แซนวิช และสลัด ดำเนินการโดย Doctor's Associates, Inc. (DAI) เป็นหนึ่งในแฟรนไชส์ที่เติบโตเร็วที่สุดในโลกด้วยร้านอาหาร 37,881 ร้านใน 98 ประเทศ  

**นโยบายสวัสดิภาพสัตว์**
ในพ.ศ. 2558 ซับเวย์ได้ประกาศเจตนารมณ์ว่าจะใช้ไข่ไก่จากฟาร์มปลอดกรง (cage-free) เท่านั้นในทวีปอเมริกาเหนือภายในพ.ศ. 2568
ในเดือนสิงหาคม พ.ศ. 2562 ซับเวย์ได้ขยายนโยบายสั่งซื้อไข่ไก่จากฟาร์มปลอดกรงมายังประเทศไทย รวมถึงสิงคโปร์ มาเลเซีย ฟิลิปปินส์ เวียดนาม และเกาหลีใต้ อันเป็นผลมาจากการเจรจากับองค์กรพิทักษ์สัตว์ชื่อว่าซิเนอร์เจีย แอนิมอล

**ดูเพิ่ม**
 ควิซนอส

**อ้างอิง**

**แหล่งข้อมูลอื่น**
 Subway's Nutritional Information date=2010-06-19  at  FoodInfoDB.com date=2013-01-15 
หมวดหมู่:แฟรนไชส์อาหารจานด่วน
หมวดหมู่:ธุรกิจอาหาร
หมวดหมู่:ร้านอาหารแฟรนไชส์
หมวดหมู่:ภัตตาคารในสหรัฐ
หมวดหมู่:ภัตตาคารในประเทศไทย
หมวดหมู่:การควบรวมและเข้าซื้อกิจการในปี พ.ศ. 2567
หมวดหมู่:แฟรนไชส์อาหารจานด่วน

หมวดหมู่:ร้านอาหารจานด่วน
หมวดหมู่:ร้านอาหารเครือข่าย
หมวดหมู่:ร้านอาหารแฟรนไชส์
หมวดหมู่:ศาสตร์แห่งอาหารการกิน

หมวดหมู่:โภชนาการ
หมวดหมู่:วัฒนธรรม
หมวดหมู่:การท่องเที่ยว
หมวดหมู่:งานอดิเรก
bn:বিষয়শ্রেণী:রন্ধনপ্রণালী
bo:Category:ཟས་ཀྱི་རིག་པ།
ja:Category:料理
lo:ໝວດ:ອາຫານ
สาธารณรัฐปกครองตนเองอาจารา

อาจารา (აჭარა, Adjara.ogg) หรือที่รู้จักอย่างเป็นทางการในชื่อ สาธารณรัฐปกครองตนเองอาจารา (აჭარის ავტონომიური რესპუბლიკა, Autonomous Republic of Adjara (KA).ogg) เป็นภูมิภาคทางประวัติศาสตร์ ภูมิศาสตร์ และการเมืองการปกครองแห่งหนึ่งของประเทศจอร์เจีย อาจาราตั้งอยู่ที่มุมด้านตะวันตกเฉียงใต้ของประเทศ ริมฝั่งทะเลดำใกล้ตีนเขาคอเคซัสน้อยซึ่งอยู่ทางเหนือของประเทศตุรกี เป็นสถานที่ท่องเที่ยวที่สำคัญและมีบาทูมีซึ่งเป็นเมืองใหญ่อันดับสองของจอร์เจียเป็นเมืองหลวง ประชากรประมาณ 350,000 คนอาศัยอยู่บนพื้นที่ 2,880 ตารางกิโลเมตร (1,110 ตารางไมล์) ของสาธารณรัฐ
อาจาราเป็นถิ่นที่อยู่ของชาวอาจาราซึ่งเป็นกลุ่มย่อยระดับภูมิภาคกลุ่มหนึ่งของกลุ่มชาติพันธุ์จอร์เจีย ในสมัยสหภาพโซเวียต อาจาราเป็นส่วนหนึ่งของสาธารณรัฐสังคมนิยมโซเวียตจอร์เจียในฐานะสาธารณรัฐปกครองตนเองสังคมนิยมโซเวียตอาจารา

**การแบ่งเขตการปกครอง**
อาจาราแบ่งออกเป็นหกหน่วยการบริหาร:

**อ้างอิง**

**แหล่งข้อมูลอื่น**
 Government of Adjara date=2007-06-10 - Supreme Council of Adjara- Tourism & Resords Department of Adjara- Georgian territories: Ajaria - BBC profile- Islam and Islamic Practices in Georgia date=2005-10-16 - In pictures: Ajaria's 'velvet revolution' 2004
หมวดหมู่:ประเทศจอร์เจีย
ริโก คอสแตนตีโน

อเมริโก เซบาสเตียโน คอสแตนตีโน (Americo Sebastiano Costantino) หรือเป็นที่รู้จักกันดีในนาม ริโก (Rico) เกิด 1 ตุลาคม 1961 เป็นนักมวยปล้ำอาชีพลูกครึ่งอเมริกันผสมอิตาเลียน ลาสเวกัส, รัฐเนวาดา อเมริกา เป็นผู้จัดการมวยปล้ำอาชีพและเป็นนักมวยปล้ำด้วย

**แชมป์และรางวัล**
All Japan Pro Wrestling
**All Asia Tag Team Championship (1 time) – with Bull Buchanan
*Empire Wrestling Federation
**EWF Heavyweight Championship (1 time)
*Heartland Wrestling Association
**HWA Heavyweight Championship (1 time)
*Memphis Power Pro Wrestling
**MPPW Heavyweight Championship (1 time)
*Ohio Valley Wrestling
**OVW Heavyweight Championship (3 times)
**OVW Southern Tag Team Championship (1 time) – with The Prototype
*World Wrestling Entertainment
**WWE Tag Team Championship (1 time) – with Charlie Haas
**World Tag Team Championship (1 time) – with Rikishi
*Wrestling Observer Newsletter awards
**Worst Gimmick (2003)
*Other accomplishments
**American Gladiators Champion (1990–1991)

**อ้างอิง**

**แหล่งข้อมูลอื่น**
  Online World of Wrestling profile 
หมวดหมู่:นักมวยปล้ำอาชีพชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
สกุลแอมบาสทาเอีย

สกุลแอมบาสทาเอีย เป็นสกุลหนึ่งของปลาน้ำจืดในวงศ์ปลาหมู (Botiidae) ใช้ชื่อสกุลว่า Ambastaia 
โดยสกุลนี้ตั้งขึ้นโดย มัวรีซ คอตเทเลต ในปี ค.ศ. 2012 โดยแยกออกมาจากสกุล Yasuhikotakia อีกที
แบ่งออกได้เป็น 2 ชนิด
*Ambastaia nigrolineata (Kottelat & Chu, 1987) — ปลาหมูน่าน
*Ambastaia sidthimunki (Klausewitz, 1959) — ปลาหมูอารีย์

**อ้างอิง**

**แหล่งข้อมูลอื่น**
หมวดหมู่:วงศ์ปลาหมู
เจ้าพ่อเซี่ยงไฮ้คนสุดท้าย

เจ้าพ่อเซี่ยงไฮ้คนสุดท้าย (大上海; italic=yes) เป็นภาพยนตร์ฮ่องกง ค.ศ. 2013 ที่กำกับโดยหวังจิง นำแสดงโดย โจว เหวินฟะ, หง จินเป่า, อู๋ เจิ้นหวี่ และหวง เสี่ยวหมิง
ภาพยนตร์ได้รับการเปิดตัวในจีนแผ่นดินใหญ่ ณ วันที่ 21 ธันวาคม ค.ศ. 2012

**เนื้อเรื่องย่อ**
เป็นเรื่องราวของ เฉิง ต้าชี่ ชายหนุ่มผู้มีความใสซื่อ แต่เมื่อครั้งที่ถูกหักหลัง เขาก็ได้เติบใหญ่ขึ้นโดยได้ทิ้งความรักไว้ที่เบื้องหลัง เพราะนั่นคือจุดอ่อนสำหรับการก้าวเดินไปข้างหน้าสู่การเป็นเจ้าพ่อตัวจริงของเซี่ยงไฮ้

**นักแสดงนำ**
 โจว เหวินฟะ รับบทเป็น เฉิง ต้าชี่- หวง เสี่ยวหมิง รับบทเป็น เฉิง ต้าชี่ (วัยหนุ่ม)- หง จินเป่า- อู๋ เจิ้นหวี่

**การสร้าง**
ภาพยนตร์ชุดนี้ใช้งบในการสร้างที่ 700 ล้านบาท และโจว เหวินฟะ รับบทเป็น เฉิง ต้าชี่ ซึ่งเป็นเจ้าพ่อเซี่ยงไฮ้ที่มีตัวตนอยู่จริง โดยโจว เหวินฟะ ได้หยุดรับงานแสดงทั้งหมดเพื่อภาพยนตร์เรื่องนี้ รวมถึงมีการใช้ทองคำจริงมาประกอบฉากโรงอุปรากร และมีการถ่ายทำขึ้นที่นครเซี่ยงไฮ้ โดยมีผู้กำกับฝ่ายศิลป์ คือ หยี ชุงมั่น ที่เคยมีผลงานเข้าชิงรางวัลออสการ์จาก ศึกโค่นบัลลังก์วังทอง มาแล้ว 
ซึ่งภาพยนตร์มิได้มีเนื้อหาเดียวกับ เจ้าพ่อเซี่ยงไฮ้ ซีรีส์ที่โด่งดังเป็นที่รู้จักกันดีในยุคทศวรรษที่ 1980 แต่จะเป็นงานที่สร้างขึ้นโดยได้รับแรงบันดาลใจจากชีวิตของ ตู้ เย่วซิง หัวหน้าแก๊งมาเฟียผู้เคยมีตัวตนอยู่จริง และสร้างอาณาจักรของตัวเองขึ้นมาในเซี่ยงไฮ้ระหว่างทศวรรษที่ 1920-1930

**เพลงประกอบภาพยนตร์**
เพลงประกอบภาพยนตร์ประพันธ์โดยเฉิน กวงหรง บทเพลงติ้งเฟิงโบ (定風波) ประพันธ์โดยเกา ซื่อจาง

**อ้างอิง**

**แหล่งข้อมูลอื่น**
 The Last Tycoon- The Last Tycoon
หมวดหมู่:ภาพยนตร์ฮ่องกงที่ออกฉายในปี พ.ศ. 2555
หมวดหมู่:ภาพยนตร์ที่มีฉากในเซี่ยงไฮ้
หมวดหมู่:ภาพยนตร์ที่ถ่ายทำในเซี่ยงไฮ้
หมวดหมู่:ภาพยนตร์ภาษาจีนกวางตุ้ง
หมวดหมู่:ภาพยนตร์ฮ่องกง
หมวดหมู่:ภาพยนตร์ภาษาจีนกลาง
วงศ์ปลาหมู

วงศ์ปลาหมู (Loach) เป็นวงศ์ของปลาน้ำจืดกระดูกแข็งวงศ์หนึ่ง ใช้ชื่อวงศ์ว่า Botiidae ในอันดับ Cypriniformes 
โดยวงศ์นี้แยกออกมาจากวงศ์ปลาหมูแท้ (Cobitidae) ในปี ค.ศ. 2012 โดย มัวรีซ คอตเทเลต โดยพัฒนามาจากวงศ์ย่อย Botiinae ที่เลฟ เซมโยโนวิช เบิร์ก นักมีนวิทยาชาวรัสเซียเคยจัดมาก่อนในปี ค.ศ. 1940 เคยจัดให้เป็นวงศ์ย่อยมาก่อน
รูปร่างของปลาหมูในวงศ์นี้ มีรูปร่างลักษณะทั่วไปเหมือนกับปลาในวงศ์ปลาหมู แต่จะพบกระจายพันธุ์ในแหล่งน้ำจืดของแถบเอเชียตะวันออกเฉียงใต้ ส่วนใหญ่มีลวดลายที่เป็นลายโค้งมากกว่า และมีรูปร่างที่เพรียวเป็นทรงกระสวยและมีส่วนของจมูกและปลายปากที่แหลมยาวกว่า อีกทั้งส่วนใหญ่ยังนิยมเลี้ยงกันเป็นปลาสวยงาม

**การจำแนก**
แยกออกเป็นสกุลต่าง ๆ ได้ดังนี้
*Ambastaia 
*Botia 
*Chromobotia 
*Leptobotia 
*Parabotia 
*Sinibotia 
*Syncrossus 
*Yasuhikotakia

**ดูเพิ่ม**
วงศ์ปลาหมูแท้

**อ้างอิง**

**แหล่งข้อมูลอื่น**
 ปลาหมู จากกรมประมง date=2021-09-28 
หมวดหมู่:อันดับปลาตะเพียน
หมวดหมู่:วงศ์ปลาหมู
โซมะ

โซมะ (Sōma-shi) เป็นนครที่ตั้งอยู่ทางตะวันออกเฉียงเหนือของจังหวัดฟูกูชิมะ ประเทศญี่ปุ่น จัดตั้งขึ้นเมื่อวันที่ 31 มีนาคม ค.ศ. 1954 มีจำนวนประชากร ณ วันที่ 1 เมษายน ค.ศ. 2023 ประมาณ 33,568 คน

**อ้างอิง**

**แหล่งข้อมูลอื่น**
 Soma, Fukushima-  ja
หมวดหมู่:นครในจังหวัดฟูกูชิมะ
สมเด็จพระราชินีนาถมาร์กาเร็ตแห่งสกอตแลนด์

สมเด็จพระราชินีนาถมาร์กาเร็ตแห่งสกอตแลนด์ เดนมาร์กและสวีเดน หรือ มาร์กาเร็ต ราชนารีแห่งนอร์เวย์ (Margaret, Maid of Norway)  (9 เมษายน 1283 ถึง 26 กันยายน 1290) เป็น สมเด็จพระราชินีนาถแห่งชาวสกอต และ เจ้าหญิงนอร์เวย์  ยังเป็นที่รู้จักกันในนามมาร์กาเร็ตแห่งสกอตแลนด์ (นอร์เวย์: Margrete AV Skottland) และราชินีของนอร์เวย์ (นอร์เวย์: Jomfruen AV Norge ) มาร์กาเร็ตทรงขึ้งครองสิริราชสมบัติตั้งแต่ปี 1286 จนกระทั่งพระองค์สวรรคตในปี 1290 ในขณะที่เส้นทางที่จะเสด็จไป สก็อตแลนด์ รวมพระชนมายุได้เพียง 7 พรรษา การสวรรคตของพระองค์นำไปสู่ ​​สงครามประกาศอิสรภาพสกอตแลนด์
พระองค์เป็นพระราชธิดาของกษัตริย์อีริคที่ 2 แห่งนอร์เวย์ และ มาร์กาเร็ต พระราชธิดาของพระเจ้าอเล็กซานเดอร์ที่ 3 แห่งสกอตแลนด์ มาร์กาเร็ตพระราชสมภพเมื่อวันที่ 9 เมษายน 1283 ใน ทอนส์เบิร์ก พระราชมารดาของพระองค์เสด็จสวรรคตเมื่อพระองค์พระราชสมภพ
หมวดหมู่:พระมหากษัตริย์สวีเดน
หมวดหมู่:พระมหากษัตริย์นอร์เวย์
หมวดหมู่:พระมหากษัตริย์สกอตแลนด์
หมวดหมู่:พระมหากษัตริย์ที่สวรรคตขณะทรงพระเยาว์
หมวดหมู่:สมเด็จพระราชินีนาถ
หมวดหมู่:ราชินีนาถแห่งบริติชไอลส์
Acantopsis choirorhynchos

Acantopsis choirorhynchos เป็นปลาน้ำจืดชนิดหนึ่งในวงศ์ปลาหมูแท้ (Cobitidae) มีลำตัวเล็ก ขนาดยาวไม่เกิน 30 เซนติเมตร (แต่ที่พบโดยทั่วไปจะยาวเพียงแค่ 5-14 เซนติเมตร) หัวแหลม ตาเล็ก หางแหลม กลางลำตัวมีเส้นสีเทาจากหัวถึงหางระหว่างเส้นมีจุดสีดำเป็นแนวยาว ครีบหางเว้าตื้น มีพฤติกรรมชอบอยู่รวมกันเป็นฝูงใหญ่ในพื้นท้องน้ำที่มีกรวดทรายและมีกระแสน้ำไหลเชี่ยว สามารถมุดทรายได้อย่างรวดเร็วเมื่อตกใจหรือจะซ่อนตัวจากสัตว์นักล่า 
A. choirorhynchos เป็นปลาพื้นเมืองในรัฐอัสสัมของอินเดีย, พม่า, ไทย, เวียดนาม, มาเลเซีย (ทั้งตะวันตกและตะวันออก) และเกาะสุมาตราและเกาะชวาของอินโดนีเซีย ตัวอย่างที่นำมาจัดอนุกรมวิธานถูกจับมาจากบริเวณจุดบรรจบระหว่างแม่น้ำเลอมาตังกับแม่น้ำเอนิมในจังหวัดสุมาตราใต้ ส่วนในไทยพบที่แม่น้ำเจ้าพระยา แม่น้ำแม่กลอง แม่น้ำยม แม่น้ำวัง แม่น้ำมูล แม่น้ำสงคราม แม่น้ำปัตตานี เป็นต้น
เนื่องจากปลาชนิดนี้เป็นปลาขนาดเล็ก จึงนิยมบริโภคด้วยการรับประทานทั้งตัวและก้าง โดยนำมาทำเป็นอาหารได้หลายอย่างทั้งการปรุงสดและตากแห้ง โดยรายการที่ขึ้นชื่อที่สุด คือ ปลารากกล้วยทอดกระเทียม รับประทานกับข้าวต้ม สำหรับการปรุงสดสามารถทำอาหารได้หลากหลาย เช่น ต้มยำ ต้มโคล้ง ฉู่ฉี่ นอกจากนี้ยังนิยมเลี้ยงเป็นปลาตู้สวยงาม โดยเฉพาะในตู้ไม้น้ำ นิยมเลี้ยงเพราะเป็นปลาที่เก็บเศษอาหารที่ปลาอื่นกินเหลือไว้เป็นอย่างดี อีกทั้งยังช่วยพรวนทรายให้ร่วนอยู่ตลอดเวลาด้วย จากการที่มันสามารถมุดทรายได้เป็นอย่างดี
อนึ่ง A. choirorhynchos มีชื่อสามัญในภาษาไทยว่า "ปลารากกล้วย" หรือ "ปลาซ่อนทราย" ซึ่งเป็นชื่อที่ใช้เรียกร่วมกับปลาชนิดอื่น ๆ ในสกุล Acantopsis ของวงศ์ปลาหมู นอกจากชนิด A. choirorhynchos ซึ่งเป็นชนิดที่พบบ่อยที่สุดแล้ว ยังมีปลารากกล้วยชนิดอื่น ๆ ที่มีความคล้ายคลึงกัน เช่น A. thiemethdi, A. spectabilis, A. octoactinotos เป็นต้น และยังมีอีกหลายชนิดที่ยังไม่สามารถจำแนกอนุกรมวิธานได้ จึงใช้ชื่อชนิดเป็น sp. อยู่

**ดูเพิ่ม**
Acantopsis

**อ้างอิง**

**บรรณานุกรม**
 isbn=1-890087-05-X- month=พฤษภาคม- df=dmy-all

**แหล่งข้อมูลอื่น**
 df=dmy-all
หมวดหมู่:ปลาน้ำจืด
หมวดหมู่:วงศ์ปลาหมูแท้
หมวดหมู่:ปลาที่พบในประเทศไทย
หมวดหมู่:ปลาเศรษฐกิจ
หมวดหมู่:ปลาตู้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำแม่กลอง
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาน้ำตกและลำธาร
หมวดหมู่:สัตว์น้ำประจำจังหวัดของไทย
ตึกซิงเกอร์

ตึกซิงเกอร์
ตึกซิงเกอร์ (Singer Building) หรือซิงเกอร์ทาวเวอร์ ตั้งอยู่ที่ถนนลิเบอร์ตีและถนนบรอดเวย์ในเขตแมนแฮตตัน นครนิวยอร์ก เป็นอาคารสำนักงานสูง 47 ชั้น สร้างเสร็จใน ค.ศ. 1908 โดยเป็นสำนักงานใหญ่ของบริษัทซิงเกอร์ ซึ่งเป็นบริษัทผู้ผลิตจักรเย็บผ้า อาคารนี้ถูกรื้อถอนใน ค.ศ. 1968 ในปัจจุบันเป็นที่ตั้งของอาคารวันลิเบอร์ตีพลาซา 

**อ้างอิง**
หมวดหมู่:ตึกระฟ้าในแมนแฮตตัน
ภาษาไต้หวัน

ภาษาไต้หวัน มักหมายถึง ภาษาฮกเกี้ยน (Taiwanese Hokkien) - ภาษาซึ่งใช้โดยราว ๆ ร้อยละเจ็ดสิบของประชากรในสาธารณรัฐจีน และอาจหมายถึง- ภาษาจีน (Taiwanese Mandarin) - ภาษาที่ใช้ทั่วไปในชีวิตประจำวันของเกาะไต้หวัน- ภาษาหนึ่งภาษาใดในกลุ่มภาษาของเกาะไต้หวัน- ภาษาหนึ่งภาษาใดในกลุ่มภาษาฟอร์โมซา (Formosan languages) ซึ่งเป็นภาษาถิ่นในเกาะไต้หวัน (เกาะฟอร์โมซา)
เรือพิฆาตชั้นคงโง

เรือพิฆาตชั้นคงโง (Kongō-gata Goeikan)เป็นเรือพิฆาตติดอาวุธนำวิถีของกองกำลังป้องกันตนเองทางทะเลของญี่ปุ่น ได้รับการพัฒนามาจากเรือพิฆาตชั้น Arleigh Burke (อาร์ลีห์เบิร์ก) ของสหรัฐอเมริกา ที่ได้รับการปรับปรุง/ดัดแปลง ให้ตรงตามภัยคุกคามและตามความต้องการของ กองกำลังป้องกันตนเองทางทะเลของญี่ปุ่น (JMSDF) 
มีภารกิจหลักคือการป้องกันภัยทางอากาศให้กับกองเรือ ส่วนภารกิจรองคือการต่อต้านเรือผิวน้ำและเรือดำน้ำ ประจำการเมื่อปี 1991-1996
สำหรับเครื่องยนต์ของเรือนั้น ใช้เครื่องยนต์กังหันก๊าส Ishikawajima-Harima LM2500 ของมิซูบิชิ (ซึ่งได้รับสิทธิบัตรการผลิตของ General Electric LM2500 ซึ่งเป็นเครืองยนต์ตัวเดียวกับที่ติดตั้งใน เรือพิฆาตชั้น Arleigh Burke ของสหรัฐ Type 052 Luhu-class ของกองทัพเรือปลอปล่อยประชาชนจีน และ เรือจักรีนฤเบศร ของไทย รวมถึงเรือบรรทุกเครืองบิน Vikrant ของอินเดีย) โดยเรือชั้นคงโง ติดตั้ง Ishikawajima-Harima LM2500 ถึง 4 ระบบ ทำให้เรือชั้นนี้ ขับเคลื่อนได้ที่ความเร็ว 30 นอต (56 km/h) ด้วยกำลัง 100,000 แรงม้า(75 MW)

**เรือในชั้นคงโง**
เมียวโก (DDG-175)
โชไก (DDG-176)

**แหล่งข้อมูลอื่น**
  GlobalSecurity.org; เรือพิฆาตชั้นคองโง

ค
ค
ธรรมาภิบาลด้านอินเทอร์เน็ต

ธรรมาภิบาลด้านอินเทอร์เน็ต คือการพัฒนาและการประยุกต์หลักการ ปทัสถาน กฎเกณฑ์ กระบวนการตัดสินใจ และโครงการต่างๆ เพื่อกำหนดทิศทางและรูปแบบการวิวัฒนาการและการใช้งานอินเทอร์เน็ต

**นิยาม**
นิยามของธรรมาภิบาลด้านอินเทอร์เน็ตนั้นได้รับการทดสอบท้าทายจากหลายฝ่ายในทุกอุดมการณ์และแนวคิดทางการเมือง หนึ่งในการถกเถียงหลักนั้นครุ่นคิดเกี่ยวกับอำนาจและการมีส่วนร่วมของผู้เล่น เช่น รัฐบาลแห่งชาติ องค์กรธุรกิจ และประชาสังคม กับการมีบทบาทในการอภิบาลอินเทอร์เน็ต
คณะทำงานที่ตั้งขึ้นโดยการประชุมสุดยอดระดับโลกว่าด้วยสังคมสารสนเทศ (World Summit on the Information Society - WSIS) ซึ่งริเริ่มโดยสหประชาชาติ ได้เสนอนิยามของธรรมาภิบาลด้านอินเทอร์เน็ตดังต่อไปนี้ ในรายงานเมื่อเดือนมิถุนายน ค.ศ. 2005:
ธรรมาภิบาลด้านอินเทอร์เน็ตคือการพัฒนาและการประยุกต์โดยรัฐบาล ภาคเอกชน และประชาสังคม ในบทบาทของตน ด้วยหลักการ ปทัสถาน กฎเกณฑ์ กระบวนการตัดสินใจ และโครงการที่มีร่วมกัน เพื่อกำหนดรูปแบบทิศทางของวิวัฒนาการและการใช้งานอินเทอร์เน็ต
อาจารย์กฎหมาย Yochai Benkler ได้พัฒนาการวางแนวคิดของธรรมาภิบาลด้านอินเทอร์เน็ต โดยใช้ "ชั้น" (layers) ของการอภิบาล 3 ชั้น: ชั้น "โครงสร้างพื้นฐานเชิงกายภาพ" ("physical infrastructure" layer) ซึ่งสารสนเทศใช้ในการเดินทาง; ชั้น "โปรแกรม" หรือ "ตรรกะ" ("code" or "logical" layer) ซึ่งควบคุมโครงสร้างพื้นฐานดังกล่าว; และชั้น "เนื้อหา" ("content" layer) ซึ่งบรรจุสารสนเทศที่ถูกส่งไปในเครือข่าย

**ดูเพิ่ม**
 ประวัติศาสตร์ของอินเทอร์เน็ต- กฎหมายอินเทอร์เน็ต- การปิดกั้นอินเทอร์เน็ต

**หน่วยงานอินเทอร์เน็ต**
Internet Engineering Task Force (IETF)
*Internet Assigned Numbers Authority (IANA)
*ICANN - the Internet Corporation for Assigned Names and Numbers
*Internet Society (ISOC)
*Number Resource Organization
*Regional Internet Registry (RIR)
*Internet Research Task Force (IRTF)
*Internet Architecture Board (IAB)

**หน่วยงานสหประชาชาติ**
Internet Governance Forum
*World Summit on the Information Society
*Working Group on Internet Governance

**อ้างอิง**

**ลิงก์ข้อมูลอื่น**
 Internet Governance Project- Diplo Internet Governance Community date=2013-03-02 - Global Internet Governance Academic Network (GigaNet)fix-attempted=yes - ICANN - the Internet Corporation for Assigned Names and Numbers- World Summit on the Information Society: Geneva 2003 and Tunis 2005- The Internet Governance Forum (IGF), Working Group on Internet Governance (WGIG)- The Future of Global Internet governance date=2018-12-11 , Institute of Informatics and Telematics - Consiglio Nazionale delle Ricercha (IIT-CNR), Pisa- APC Internet Rights Charter, Association for Progressive Communications, November 2006
หมวดหมู่:การปกครองอินเทอร์เน็ต
หมวดหมู่:อินเทอร์เน็ต
หมวดหมู่:ประวัติอินเทอร์เน็ต
เซนต์เฮเลนา อัสเซนชัน และตริสตันดากูนยา

เซนต์เฮเลนา อัสเซนชัน และตริสตันดากูนยา (Saint Helena, Ascension and Tristan da Cunha) เป็นดินแดนโพ้นทะเลของสหราชอาณาจักรในมหาสมุทรแอตแลนติกตอนใต้ ประกอบด้วยเกาะเซนต์เฮเลนา, เกาะอัสเซนชัน และกลุ่มเกาะที่เรียกว่าตริสตันดากูนยา

**การแบ่งเขตการปกครอง**

**แผนที่**

**อ้างอิง**

**แหล่งข้อมูลอื่น**
  The Official Government Website of Saint Helena-  The Official Government Website of Ascension Island-  The Official Tristan da Cunha Website-  Radio Saint FM (live broadcasting from Saint Helena)- Saint Helena, Ascension and Tristan da Cunha
หมวดหมู่:ประเทศที่เป็นเกาะ
โนเวย์เอาท์ (2000)

โนเวย์เอาท์ (2000) (No Way Out (2000)) เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 27 กุมภาพันธ์ ค.ศ. 2000 ในสนาม Hartford Civic Center ในเมืองลาสเวกัส, รัฐเนวาดา สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2000

**เบื้องหลัง**

**เรื่องราวการชิงแชมป์โลก WWF ระหว่าง ทริปเปิล เอช กับ แคคตัส แจ็ค**
เรื่องราวความแตกร้าวเหล่านี้เริ่มตั้งแต่หลังจากที่ ทริปเปิล เอช พ่ายแพ้แก่พ่อเขยของเขาวินซ์ แม็กแมน ในศึกอาร์มาเกดดอน (1999) ในแมทช์การปล้ำไม่มีกฎกติกา และยังเอาชนะได้แชมป์โลก WWF มาจากบิ๊กโชว์ ในศึกรอว์มาเพียงไม่กี่สัปดาห์ในภายหลัง เหตุการณ์เหล่านี้เริ่มต้นตั้งแต่ยุค McMahon-Hemesly พร้อมกับภรรยาของเขา สเตฟานี แม็กแมเฮิน แมนไคนด์ ก็ได้ต่อต้านยุคใหม่นี้และโดนเล่นงานโดยกลุ่มDX และทริปเปิล เอช มิค โฟลีย์ได้เปลี่ยนคาแลกเตอร์จากแมนไคนด์มาเป็น แคคตัส แจ็ค ในศึกรอยัลรัมเบิล (2000) ทริปเปิล เอชได้เจอกับ แคคตัส แจ็คในแมทช์การปล้ำสตีดไฟท์ ในการชิงแชมป์โลก WWF ปรากฏว่าทริปเปิล เอช ชนะในแมทช์นั้น คืนถัดมาในศึกรอว์ ทริปเปิล เอช ได้มอบโอกาสอีกครั้งแก่ แคคตัส แจ็ค ในการชิงแชมป์โลก WWF ในศึกโนเวย์เอาท์ และสามารถให้เลือกแมทช์ใดก็ได้ หลังจากนั้นก็จะตัดสินใจว่าจะเลือกแมทช์การปล้ำ เฮลอินเอเซล ทริปเปิล เอช พูดว่าตกลง แต่ถ้าเขาจะเอาอาชีพของเขาในสายทาง ซึ่งเขาจะตกลง อีกไม่กี่สัปดาห์ถัดไป ทริปเปิล เอช จะเริ่มคาดการณ์ว่าเขาจะเลิกอาชีพเป็นนักมวยปล้ำมา 15 ปีของมิค โฟลีย์

**เรื่องราวระหว่าง เดอะ ร็อก กับ บิ๊กโชว์**
ความแตกร้าวมุ่งหน้าไปสู่​​อีกระหว่าง เดอะ ร็อก กับ บิ๊กโชว์ ในระหว่างแมทช์รอยัลรัมเบิลเพื่อเจอกับ แชมป์ WWF ในเรสเซิลเมเนีย ความแตกร้าวเริ่มต้นที่รอยัลรัมเบิล ในแมทช์การปล้ำรอยัลรัมเบิลและ เดอะ ร็อก กับ บิ๊กโชว์ เป็นสองคนสุดท้ายในการแข่งขันกับคู่แข่งทั้งสองพยายามจะโยนกันและกันข้ามเชือก นักมวยปล้ำทั้งสองหลุดออกมาจากเวทีกระทบพื้น เดอะ ร็อกกระทบพื้นก่อน แต่กรรมการคิดว่าบิ๊กโชว์กระแทกพื้นก่อนทำให้เดอะ ร็อกชนะแมทช์รอยัลรัมเบิล คืนถัดมาในรอว์ บิ๊กโชว์ บ่นว่ามันไม่ยุติธรรมที่ไม่มีใครเห็นสิ่งที่เกิดขึ้นเขาจึงได้หลักฐานและส่งไปให้ ทริปเปิล เอช หลังจากนั้น ทริปเปิล เอช ได้จัดแมทช์ระหว่าง เดอะ ร็อก กับ บิ๊กโชว์ ในโนเวย์เอาท์ เพื่อหาผู้ท่าชิงแชมป์ WWF

**ผลการปล้ำ/แมทช์การปล้ำ**

**ดูเพิ่ม**
ดับเบิลยูดับเบิลยูอี โนเวย์เอาท์
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Official website date=2008-09-29 
หมวดหมู่:โนเวย์เอาท์
หมวดหมู่:มวยปล้ำอาชีพในปี พ.ศ. 2543
หมวดหมู่:กีฬาในฮาร์ตเฟิร์ด (รัฐคอนเนทิคัต)
โนเวย์เอาท์ออฟเท็กซัส: อินยัวร์เฮ้าส์

โนเวย์เอาท์ออฟเท็กซัส: อินยัวร์เฮ้าส์ (No Way Out of Texas: In Your House) เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 15 กุมภาพันธ์ ค.ศ. 1998 ในสนาม  Compaq Center ในเมืองHouston, Texas สหรัฐอเมริกา โดยเป็นครั้งที่ 20

**ผลการปล้ำ/แมทช์การปล้ำ**

**ดูเพิ่ม**
ดับเบิลยูดับเบิลยูอี โนเวย์เอาท์
*ดับเบิลยูดับเบิลยูเอฟ อินยัวร์เฮ้าส์
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Official website date=2008-09-21 
หมวดหมู่:มวยปล้ำอาชีพในปี พ.ศ. 2541
หมวดหมู่:โนเวย์เอาท์
หมวดหมู่:อินยัวร์เฮ้าส์
หมวดหมู่:กีฬาในฮิวสตัน (รัฐเท็กซัส)‎
หมวดหมู่:มวยปล้ำอาชีพในรัฐเท็กซัส
pl:No Way Out of Texas: In Your House
หมวดหมู่:มวยปล้ำอาชีพในฮิวสตัน (รัฐเท็กซัส)